kardosdrur/scandi-wiki huggingface dataset:
Nicolaj Thomsen

Nicolaj Thomsen (født 8. maj 1993) er en dansk professionel fodboldspiller, der spiller for 1. divisionsklubben B.93.

Nicolaj Thomsen har tidligere spillet for AaB, den franske Ligue 1-klub FC Nantes og F.C. København. Han har endvidere spillet for diverse ungdomslandshold og har spillet en enkelt A-landskamp.

Klubkarriere 
Thomsen spillede i Skagen IK, inden han som 13-årig skiftede til Frederikshavn fI. Tre år senere, som 16-årig, skiftede han til AaB.

AaB 
Nicolaj Thomsen fik sin debut for AaB den 4. april 2012 i en Superliga-kamp mod FC Midtjylland, der endte 1-2 til gæsterne fra FC Midtjylland. I debutkampen spillede Nicolaj Thomsen alle 90 minutter. I sin første sæson fik han seks kampe, hvoraf de fem var som indskiftningsspiller. Han scorede sit første mål for AaB i 4-1-sejren over Randers FC 12. november 2013 i sin 42. superligaoptræden. Nicolaj Thomsen forlængede sin kontrakt i 2013, så den løb til 31. december 2016. Inden forlængelsen varede kontrakten til vinteren 2013. Kent Nielsen, AaBs cheftræner, udtalte, at Nicolaj Thomsen "har jo alt det, som man efterspørger omkring en moderne fodboldspiller i topfodbold. Et stort løbepensum og en fin teknik."

FC Nantes 
Nikolaj Thomsen skiftede i sommerpausen 2016 til den franske klub FC Nantes. Prisen var ifølge Tipsbladet på 3,9 millioner kroner, der kunne stige til 4,5 millioner kroner betinget af præstationer. I transfervinduet i sommeren 2015 var Thomsen også tæt på at skifte til den franske klub, men forhandlingerne blev dog bremset, da Thomsen er 90 % blind på højre øje. Thomsen opnåede 13 kampe for klubben, inden han i januar 2017 vendte tilbage til Danmark.

F.C. København 
Den 12. januar 2017 blev det offentliggjort, at Thomsen havde skrevet kontrakt med F.C. København gældende til sommeren 2021. Kontrakten blev ikke fornyet ved udløb. Thomsen nåede at spille 90 kampe for FCK, men opholdet var plaget af skader.

Titler 
 AaB
 Superligaen: 2013-14
 DBU Pokalen: 2013-14

 F.C. København
 Superligaen: 2016-17, 2018-19
 DBU Pokalen: 2016-17

Statistik 
Statistik korrekt pr. 16. juni 2016.

Referencer

Eksterne henvisninger 
 Spillerprofil på FCK.dk
 

Fodboldspillere fra Danmark
Fodboldspillere fra Skagen Idræts Klub
Fodboldspillere fra Frederikshavn fI
Fodboldspillere fra FC Nantes
Fodboldspillere fra AaB
Fodboldspillere fra FC København
Jessie (tv-serie)

Jessie er en amerikansk tv-serie, der havde premiere 27. april 2012 på Disney Channel. Serien er lavet og produceret af Pamela Eells O'Connell. Første sæson havde premiere i USA 30. september 2011 på Disney Channel. Første sæson indeholder 15 episoder og der er fire sæsoner i alt. Og der er også blevet lavet nogle specielle sær-episoder som varer længere end normalt bl.a. aloha Jessie.

Handling 
Serien handler om den 18-årige Jessie, der flytter fra sin familie i en lille by i Texas til storbyen New York. Der får hun jobbet som barnepige for fire børn i den rige Ross-familie. Derfra følger man Jessie og hendes op- og nedture som familiens børnepasser.

Personer 
Jessie Prescott (Debby Ryan) er en 18-årig pige fra en lille by i Texas. Hun er i fuld gang med at vænne sig til storbylivet samtidig med, at hun passer de fire børn i Ross-familien.

Emma Ross (Peyton List) er 13 år og dermed den ældste af børnene i Ross-familien. Hun er også det eneste biologiske barn af Morgan og Christina Ross.

Luke Ross (Cameron Boyce) er en 12-årig dreng, der er adopteret fra Detroit. Han elsker at drille folk, og ser sig selv som en gentleman, hvilket også hænger sammen med hans sympati for Jessie.

Ravi Ross (Karan Brar) er den næstyngste af de fire Ross-børn. Han er 10 år og adopteret fra Indien. Han er det nyeste medlem i Ross-familien.

Zuri Ross (Skai Jackson) er den kreative og fantasifulde 7-årige pige, der er adopteret fra Afrika ved fødslen. Hun er den yngste af Ross-børnene.

Hr. Kipling (et rigtig stort firben) som er Ravi's kæledyr. I starten går det for at være et han-firben, men, efter et afsnit hvor de er i junglen og Kipling finder en "ven", der har gjort "ham" drægtig, ændres navnet til Fru Kipling.

Bertram (Kevin Chamberlin) er en doven butler.

Eksterne henvisninger 
 Officiel hjemmeside 
 

Amerikanske tv-serier fra 2010'erne
Komedieserier fra USA
Tv-programmer fra Disney Channel
A Kylie Christmas

A Kylie Christmas er den femte EP af den australske sangerinde Kylie Minogue udgivet af Parlophone og EMI. EP'en blev udgivet på iTunes med titlen A Kylie Chritmas den 30. november 2010 med to sange, og senere med titlen A Christmas Gift den 1. december 2010 med tre sange, herunder "Aphrodite" og "Can't Beat the Feeling" fra hendes ellevte studiealbum Aphrodite.

Sporliste 
A Kylie Christmas
"Let It Snow" – 1:57
"Santa Baby" – 3:22

A Christmas Gift
"Aphrodite" – 3:45
"Can't Beat the Feeling" – 4:10
"Santa Baby" – 3:22

Udgivelse historie 
A Kylie Christmas

A Christmas Gift

Eksterne henvisninger 
A Kylie Christmas på Allmusic

Kylie Minogue-album
Album fra 2010
EP-plader
Juridisk Institut (Aalborg Universitet)

Juridisk Institut er et institut på Aalborg Universitet under Det Samfundsvidenskabelige Fakultet. Instituttet blev oprettet i 2008 og er derfor et af de nyere institutter på universitetet. 

Blandt personalet er ca. 30 videnskabelige medarbejdere og et antal ph.d.-stipendiater, samt ca. 15 administrative medarbejdere. Dertil kommer et antal eksterne undervisere.

Man underviser og forsker primært indenfor jura til brug for de studerende og ansatte på universitetets uddannelser. Forskningen har især et specielt fokus på selskabs-, erstatnings- og socialret. Der er desuden et bredt samarbejde med både erhvervslivet, domstolene, anklagemyndigheden og advokatbranchen, samt de offentlige myndigheder i Nordjylland. Institutlederen er fra 2021 professor (mso) Trine Schultz.

Uddannelser 
Der udbydes to uddannelser, som er på både bachelor- og kandidatniveau:

 Jura
 Erhvervsøkonomi-Jura

Eksterne henvisninger 
 Hjemmeside

Institutter ved Aalborg Universitet
Flero

Flero er en 'comune' (kommune) i provinsen Brescia i Lombardiet i Italien. Byen har  indbyggere.

Den italienske fodboldspiller Andrea Pirlo er født i Flero.

Kildeangivelser

Eksterne henvisninger 

 Fleros hjemmeside 

Byer i Lombardiet
Brescia (provins)
Søvnryk

Søvnryk (ekstrapyramidal musikaktivitet) er ufrivillige bevægelser, der sker, lige før man falder i søvn.

Eksterne henvisnininger 
 Hvorfor spjætter vi inden drømmeland?, videnskab.dk

Ryk
Izaäk van Deen

Izaäk (eller Isaak) Abrahamszoon van Deen (24. marts 1805 i Burg-Steinfurt i grevskabet Bentheim-1. november 1869) var en nederlandsk læge.

van Deen, der var søn af en danskfødt rabbiner, Abraham Isaaksen (der havde antaget tilnavnet van Deen for derved at betegne sin danske herkomst), blev 1824 dimitteret privat til Københavns Universitet og tog medicinsk
eksamen 1831. 1834 tog han doktorgraden i Leiden og praktiserede derefter i Zwolle, indtil han i 1851 blev professor i fysiologi i Groningen (1857 professor ordinarius) og her vandt anseelse som en udmærket lærer og ivrig videnskabsmand, der i øvrigt særligt dyrkede nervefysiologien.

Allerede som læge i Zwolle udfoldede han en betydelig videnskabelig og litterær virksomhed, til dels i samvirke med de to senere første rangs celebriteter Donders og Moleschott. Med Danmark vedblev han bestandig at stå i forbindelse, var korresponderende medlem af det medicinske selskab i København og gav jævnlig videnskabelige meddelelser i de danske medicinske tidsskrifter. Også var hans hustru en dansk dame, Gusta, født Melchior, datter af grosserer Gerson Moses Melchior i København og søster til øjenlægen, professor Nathan Gerson Melchior.

Kilder 

 

Læger fra Nederlandene
Fysiologer
Ansatte ved Groningens Universitet
Jøder fra Nederlandene
Professorer fra Nederlandene
Franciscus Cornelis Donders

Franciscus Cornelis Donders (født 27. maj 1818 i Tilburg i Nordbrabant, død 23. marts 1889 i Utrecht) var en hollandsk fysiolog og oftalmolog. Han var professor i fysiologi i Utrecht og blev internationalt anset som en ekspert i øjenlidelser, og styrede det nederlandske hospital for patienter med øjensygdomme. Sammen med Albrecht von Graefe og Hermann von Helmholtz var han en af de primære grundlæggere af videnskabelig oftalmologi.

Kilder 

  

Læger fra Nederlandene
Fysiologer
Oftalmologer
Ansatte ved Utrechts Universitet
Personer fra Tilburg
Professorer fra Nederlandene
Hootenanny Singers

Hootenanny Singers blev startet i Västervik i Sverige i 1961 af Björn Ulvaeus senere (ABBA), sammen med Johan Karlberg, Tony Roth og Hansi Schwarz under navnet West Bay Singers. De sang primært folkesange af Evert Taube.

Ekstern henvisning 
 A complete Hootenanny Singers Discografhy

Musikgrupper fra Sverige
Flandern Rundt 2012

Flandern Rundt 2012 var den 96. udgave af cykelløbet Flandern Rundt og årets anden af de store klassikere. Løbet foregik over 254,4 km den 1. april. Løbet blev vundet af Tom Boonen, efter at han slog Filippo Pozzato og Alessandro Ballan i spurten.

Ændringer i løbet 
Løbsprofilen var drastisk ændret fra tidligere år. Målbyen var flyttet fra Meerbeke til Oudenaarde. Kendte bakker som Muur van Geraardsbergen og Bosberg, som har været de to mest centrale bakker i løbet siden 1975, var fjernet fra løbet. Løbet indeholdt nye bakker, og de tre bakker i finalen blev kørt tre gange. Flere udfordrende bakker som kunne blive udslagsgivende var lagt til, som for eksempel Koppenberg.

Cykelrytterne selv havde delte meninger om sagen, hvor nogen, som Fabian Cancellara, godt kunne lide den nye finale på løbet, mens andre, som  Stijn Devolder, mente at løbet aldrig ville blive det samme igen.

Hold 
I alt 25 hold blev inviteret til at deltage i løbet, med de 18 UCI World Tour-hold plus 7 kontinentalhold som fik wildcard. 
ProTeam: Ag2r-La Mondiale, Pro Team Astana, BMC Racing Team, Euskaltel-Euskadi, FDJ BigMat, Garmin-Barracuda, GreenEDGE, Katusha, Lampre-ISD, Liquigas-Cannondale, Lotto-Belisol, Movistar Team, Omega Pharma-Quick Step, Rabobank, RadioShack-Nissan, Team Saxo Bank, Team Sky, Vacansoleil-DCM.
Professionelle kontinentalhold: Accent.jobs-Willems veranda's, Argos-Shimano, Farnese Vini Selle Italia, Landbouwkrediet-Euphony, Topsport Vlaanderen-Mercator, Team Europcar, Team NetApp

Resultater

Referencer

Eksterne henvisninger 
Webside 

UCI World Tour 2012
2012
Stubbergård Sø

Stubbergård Sø er en ca. 150 hektar stor sø beliggende syd for Flyndersø, sydøst for Vinderup, nord for Haderup, i den vestlige del af Midtjylland. Ved østsiden af søen ligger ruinen af Stubber Kloster.

Stubbergård Sø er præget af iltsvind, da den især gennem sit tilløb fra Stampestrømmen får tilført store mængder organisk stof. Søen var tidligere omgivet af heder og overdrev, der nu for en stor del er dyrket eller tilplantet. Ved nogle kildevæld ved søens sydøstlige bred findes flere sjældne mosser og blomsterplanter.

Naturbeskyttelse 
Søen er en del af Natura 2000-område nr. 41 Hjelm Hede, Flyndersø og Stubbergård Sø (H41 og F29) og er habitatområde] .
Stubbergård Sø og det omkringliggende landskab, i alt 437 hektar, har
siden 1980 været fredet, for at
bevare de naturvidenskabelige, kulturhistoriske, og
landskabelige værdier og forbedre offentlighedens adgang til området, der er privatejet. Fredningen blev udvidet i 2004 med en afmærket sti i
moseområdet nord for søen .

Eksterne kilder og henvisninger 

 Vandretursfolder 
 Danmarks søer og åer af Søren Olsen 2002 

Fredede arealer i Danmark
Søer i Holstebro Kommune
EU-habitatområder i Danmark
Pál Schmitt

Pál Schmitt (født 13. maj 1942 i Budapest) er en ungarsk idrætsmand, diplomat og politiker for partiet Fidesz. Han var præsident i Ungarn fra 2010 til 2012.

Schmitt studerede økonomi ved Karl Marx økonomiske universitet i Budapest. Han aflagde i 1992 doktorgrad ved Idrætsuniversitetet, men blev i 2012 frataget doktorgraden efter at være blevet fundet skyldig i plagiering. Den 2. april 2012 offentliggjorde han at han gik af som præsident på grund af dette. Han blev samme dag afløst af parlamentspræsident László Kövér, som fungerer i præsidentembedet indtil en ny præsident er valgt.

Fra 1955 til 1977 var Schmitt aktiv som fægter og konkurrerede på internationalt plan. Han vandt guldmedalje ved sommer-OL i Mexico by i 1968 og sommer-OL i München i 1972 og blev verdensmester i 1970 og 1971. 

Han arbejdede fra 1965 til 1981 i hotelbranchen. Fra 1981 besatte han en række centrale positioner i ungarsk idræt, blandt andet som direktør for Ungarns nationalstadion, generalsekretær og præsident (1989–2010) i Ungarns Olympiske Komité. Fra 1999 til 2007 var han præsident i World Olympians Association. Schmitt er siden 1983 medlem af Den Internationale Olympiske Komité.

Schmitt var Ungarns ambassadør i Spanien fra 1993 til 1993 og i Schweiz fra 1999 til 2003. I 2004 blev Schmitt indvalgt i Europa-Parlamentet. Han vandt genvalg i 2009. I sin tid i Europa-Parlamentet var han en periode en af parlamentets vicepræsidenter. Schmitt blev i 2010 valgt til præsident af Ungarns parlament. Han blev indsat 6. august 2010.

Referencer

Eksterne henvisninger 

 

Politikere fra Ungarn
Medlemmer af Europa-Parlamentet fra Ungarn
Fægtere fra Ungarn
Personer fra Budapest
Ungarns præsidenter
Hep Stars

Hep Stars var en svensk popgruppe dannet i 1963 i Stockholm af basisten Lennart Hegland og trommeslageren Christer Pettersson. De knyttede organisten Hans Östlund til sig og efterhånden også Janne Frisk på guitar og sang. Gruppen opløstes i slutningen af 1973 men genopstod i slutningen af 1980'erne.

Andre medlemmer gennem tiden var Benny Andersson (senere ABBA), 
Svenne Hedlund og 
Charlotte Walker (senere Svenne & Lotta).

Se også 
 Historien om Hep Stars

Eksterne henvisninger 
 
 

Popgrupper fra Sverige
Svenne & Lotta

Svenne & Lotta eller Sven & Charlotte er en svensk popduo. I sommeren 1966 mødte Svenne Hedlund amerikaneren Charlotte Walker (også kaldet ”Lotta”) og hun flyttede til Sverige. I 1970 beslutter Svenne & Lotta sig for at indspille en plade sammen. Parret blev skilt i 2014 efter 45 års ægteskab. De har fire børn sammen.
 
Svenne & Lotta har gennem årene frem til skilsmissen kunnet opleves på de danske musikscener med hele deres kendte repertoire.

Svenne Hedlund var sanger i Hep Stars sammen med blandt andre Benny Andersson, der senere var en del af ABBA.

Eksterne kilder og henvisninger 

 
   Svenne & Lotta –Medley of hits Fællessang på TV2 Charlie

Musikgrupper fra Sverige
Etableret i 1969
Sámal Johansen

Sámal Johansen (31. oktober 1899 i Haldórsvík på Færøerne – 11. marts 1991) var en færøsk skolelærer, forfatter og politiker. Johansen var gift med skolelærer Anna Elisabeth Matras (1904-1988) og far til Marita Petersen (1940-2001), som var Færøernes første kvindelige lagmand (1993-94).

Biografi 
Efter grundskolen arbejdede Johansen som arbejdsmand og fisker. I 1920 var Johansen på højskole i to vintersæsoner i Danmark, hvorefter han rejste tilbage til Færøerne, hvor han startede på den færøske lærerskole i 1922 og tog eksamen i 1926. Samme år blev Johansen ansat som lærer ved Vágs Skole og havde dette arbejde indtil 1967, hvor han gik fra på efterløn. I 1972 flyttede Johansen til Tórshavn, hvor han blev boende indtil sin død i 1991. 
 
Som så mange færøske lærere havde Johansen tillidshverv gennem flere år i den bygd, hvor han boede. Johansen var således byrådsmedlem i Vágur i perioden 1935-1950 og derefter igen 1963-1966, heraf var han byrådsformand fra 1948-50 og igen fra 1963-65.

Allerede i lærerskoletiden skrev Johansen historier og digte i bladet Snarljósi, bladet Lærerstuderende, og som nyuddannet lærer stiftede han sammen med lærerkollegaen Jacob Olsen børnebladet Barnablaðið i 1929-1930, der i dag er Færøernes ældste børne- og ungdomsblad.

Da Johansen fratrådte som lærer, fik han tid til at færdiggøre tidligere igangsatte manuskripter, som han havde liggende. Johansen har bidraget til det færøske bogsortiment med bøgerne ’Á bygd fyrst í tjúgundu øld’ i 1970, som han modtog Færøernes litteraturpris (på færøsk: M.A. Jacobsens Heiðursløn) for i 1975 samt bogen ’Til lands’ i 1980, der omhandler fiskeri i den tidsperiode, hvor færinger drog til Island i forrige århundrede.

Foruden disse navngivne bøger har Johansen desuden skrevet om den færøske geografi til skolebrug i 1963, historiesagnet ’Heimbygdin og aðrar søgur’ (Hjembygden og øvrige historier) i 1972 samt historien om bygderne Tjørnuvík, Haldórsvík og Langasandur i perioden 1818-1978.

Udgivelser 
Sámal Johansen forfatterskab er følgende:
 1950 Hylurin i Mín jólabók (Mín jólabók betyder Min julebog, den udkommer hvert år før jul)
 1957 Jólaaftanskvøld i Mín jólabók
 1961 Tvey systkin i Mín jólabók
 1970 Á bygd fyrst í 20. øld
 1972 Heimbygdin og aðrar søgur (Hjembygden og andre historier)
 1980 Til lands i Mín jólabók

Pris 
 1975 Færøernes litteraturpris (M. A. Jacobsen's Litteraturpris)

Se også 
 Barnablaðið Artikel om det Færøernes ældste børne- og ungdomsblad Barnablaðið, som Sámal Johansen var medstifter af i år 1928.

Referencer 

Børnebogsforfattere fra Færøerne
Lærere fra Færøerne
Redaktører fra Danmark
Personer fra Strømø
Borgmestre fra Færøerne
Jim Marshall

James Charles Marshall, OBE (29. juli 1923 – 5. april 2012) kendt som The Father of Loud eller The Lord of Loud, var en engelsk forretningsmand og pioner indenfor guitarforstærkere. Hans firma, Marshall Amplification, har skabt udstyr brugt af nogle af de største navne indenfor rock.

I 1960 åbnede han en trommebutik i London. Her gav han trommeundervisning, og hans elever kom nogle gange sammen med deres guitarister, bl.a. Pete Townshend og Ritchie Blackmore. Guitaristerne syntes at Marshall skulle udvide sit sortiment til også at omfatte guitarer og forstærkere. I starten var han skeptisk, men endte med at følge opfordringen.

Produktion af forstærkere 
Nogle af guitaristerne, der handlede i Jim Marshalls butik, begyndte at fortælle om, hvordan der ikke var nogen forstærkere, som producerede den lyd de ville have. Hverken Marshall eller hans reperatør vidste noget om forstærkerdesign, så Dudley Craven, der arbejdede for EMI, blev ansat til at udforme den forstærker guitaristerne ønskede.. I 1962, da de første fem prototyper var blevet kasseret, lykkedes det at designe en forstærker Marhshall var tilfreds med. Det samme var guitaristerne – den første dag blev der bestilt 23 forstærkere. Blandt køberne var Blackmore, Townshend og Big Jim Sullivan.

Eric Clapton plejede at øve i Marshalls musikbutik, og han spurgte Marshall , om han kunne lave en combo-forstærker, der var lettere at transportere. Dette resulterede i Bluesbreaker-forstærkeren.

En anden guitarist, der besøgte Jim Marshalls butik, var Jimi Hendrix, som havde hørt forstærkeren på Ronnie Scott's Jazz Club. Da Hendrix kom ind i butikken, var det første han sagde, at han skulle bruge Marshall-forstærkere. Først troede Marshall, at hans besøgende var en af de guitarister, der ville have noget uden at betale. Han tog dog fejl, for Hendrix ville betale fuld pris for forstærkerne; hans eneste krav var verdensomspædende service.

Reference

Ekstern henvisning 
 Jim Marshall, 88, Maker of Famed Fuzzy Amplifiers, Is Dead – NYTimes.com

Guitar
Erhvervsfolk fra Storbritannien
Trommeslagere fra England
Personer tildelt Officer of the Order of the British Empire
Lucky Twice

Lucky Twice af var en svensk teenage popmusikduo bestående af Hannah Reynold og Emelie Schytz.

Deres første single, "Lucky", blev udgivet i Spanien den 20. juli 2006 gennem Vale Music. Det gik til nummer 1 på singlehitliste og blev certificeret til dobbelt platin. Deres album Young & Clever blev udgivet i juni 2007 og blev fulgt op af singlen "Hop Non Stop" den 23. juli .

Lucky" har også ramt på hitlisterne i Danmark (# 5), Frankrig (# 8), Finland (# 17), Tyskland (nr. 41), Østrig (# 42) og Sverige (# 43). Trods en vis video rotation ved at trykke interesse og en optræden på GAY i London, var udgivelsen af CD single annulleret i Det Forenede Kongerige efter nogle pladeselskab komplikationer. Sangen har nået en kultagtig status inden for britiske barer og natklubber.

Oprindelig bestod Lucky Twice af Hannah Reynold og Sofie Larsson. Men i 2007 forlod Larsson Lucky Twice for at deltage i Twisters, et band hun har dannet med sin bror. Larsson blev erstattet af Schytz hurtigt efter, og Lucky Twice indspillede deres gamle materiale med Schytz, samt nogle nye sange, bl.a. sangen "Love Song", som skulle være udgivet som single i 2009.

I 2010 besluttede Lucky Twice at gå hver til sit.

Diskografi

Album
Young & Clever (2007)

Singler

Eksterne links 
Lucky Twice Officiel hjemmeside (engelsk) (Ikke længere tildængelig)

Duoer
Musikgrupper fra 2006
Musikgrupper opløst i 2010
Musikgrupper fra Sverige
Netstokket indigorørhat

Netstokket indigorørhat (Boletus luridus) er en svamp i rørhat-familien. Hatten er op til 20 cm bred og olivenbrun med orange rør. Rørene har røde rundinger. Kødet er fast og rødligt, men blåner ved tryk, eller når der skæres i det.

Voksesteder
Netstokket indigorørhat vokser især blandt løvtræer som eg, birk og bøg på kalkholdig jord mellem juni og november efter regn. Man kan også finde den i parker nær enkeltstående løvtræer. Den er udbredt i store dele af Europa mod øst til Sortehavskysten og Anatolien i Tyrkiet samt i det østlige Nordamerika.

Kulinarisk værdi
Netstokket indigorørhat kan spises, men kun når den er varmebehandlet.

Forvekslingsmuligheder

En mindre behagelig forvekslingsmulighed er den uspiselige satans rørhat (Boletus satanas), som er kendt for at kunne udløse maveforgiftning. Satans rørhat har lerfarvet eller smudsig hvid hat og stokken er forsynet med et kraftigt, mørkt net. 

Spiselige svampe
Rørhat
Svampe i Danmark
Tuomas Aho

Tuomas Aho (født 27. maj 1981 i Parikkala) er en Finsk fodboldspiller, der spiller i MyPa i Veikkausliiga. Udover MyPa har Aho også spillet i AGF og HJK Helsinki

Fodboldspillere fra Finland
Fodboldspillere fra HJK Helsinki
Fodboldspillere fra AGF
Fodboldspillere fra MyPa
Intimate and Live Tour

Intimate and Live var en koncertturne af den australske sangerinde Kylie Minogue fra 1998 til støtte for hendes femte studiealbum Kylie Minogue (1994) og hendes sjette studiealbum Impossible Princess (1997).

Sanger 
"Too Far"
"What Do I Have to Do?"
"Some Kind of Bliss"
"Put Yourself in My Place"
"Breathe"
"Take Me with You"
"I Should Be So Lucky"
"Dancing Queen"
"Dangerous Game"
"Cowboy Style"
"Step Back in Time"
"Say Hey"
"Free"
"Drunk"
"Did It Again"
"Limbo"
"Shocked"
Ekstranummer
"Confide in Me" 
"The Loco-Motion" 
"Should I Stay or Should I Go" 
"Better the Devil You Know"

Turnedatoer

Eksterne henvisninger 
Kylie Minogues officielle hjemmeside
Intimate and Live Tour 

Kylie Minogue-koncertturneer
Gustavo Cabrera

Gustavo Adolfo Cabrera Marroquin (født 13. december 1979 i Santo Tomás, Guatemala) er en guatemalansk forsvarsspiller, der i øjeblikket spiller for Deportivo Marquense i Liga Nacional de Guatemala. Han spiller også på Guatemalas landshold.

Eksterne links 
 
 Spillerprofil  – Xelaju MC

Fodboldspillere fra Guatemala
Fodboldspillere fra AGF